**ZAPISNIK 1. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2018/19**

Kraj in datum: ŠGV, avditorij, 19. 9. 2018, 5. šolska ura

Trajanje: 47 min

Predsedujoči: Matej Kompara, predsednik DS

**PRISOTNOST**Predstavniki razredov: 1.a : Lea Skočaj, Rene Turk

1.b : Luka Štrukelj, Špela Marc

1.c : Peter Kogoj, Nika Lucija Frank

2.a: Domen Medvešček, Domen Lemut

2.b: Eva Kovšca, Nejc Batič

2.c: Lucija Štremfelj, Andreja Tomažič

3.a: Maria de Luisa, Matej Kompara

3.b: Jurij Grohar, Nina Luznik

3.c: Matej Turk, Jurij Marcos Marc

4.a: Maja Kobal, Tinkara Božič

4.b: Aljaž Bolko, Nika Krašna

4.c: Nika Pregelj, Urša Likar

Ostali prisotni: Neža Rijavec, Flora Hodak

Mentorica: Petra Rep

**DNEVNI RED**

Predsedstvo DS je predlagalo naslednji dnevni red:

1. potrditev dnevnega reda in popis letošnjih članov Dijaškega parlamenta,
2. potrditev predstavnikov v Svetu šole in DOS,
3. uporaba telovadnice med odmori,
4. inventar v telovadnici – nakup žog,
5. medrazredni turnirji,
6. tekmovanje v pomnjenju števila pi,
7. ekološki teden na ŠGV,
8. razno.

**OPIS**

**Točka 1: Potrditev dnevnega reda in popis letošnjih članov dijaškega parlamenta**Po popisu letošnjih predstavnikov v parlamentu DS, je predsednik DS Matej Kompara predstavil delovanje parlamenta Dijaške skupnosti in vse predstavnike prosil za vestno opravljanje nalog predstavnika razreda.  
SKLEP: Predstavniki opravljajte svoje naloge vestno.

**Točka 2: Potrditev predstavnikov v Svetu šole in DOS**Matej Kompara je predstavil potrebne spremembe statuta Dijaške skupnosti, ki so se pojavile zaradi sklepa zadnje lanske seje, da bo eden izmed predstavnikov dijakov v Svetu zavoda ŠGV prišel iz Domske skupnosti. Druga sprememba je zadevala predstavnika Dijaške skupnosti v Dijaški organizaciji Slovenije (DOS), saj je Parlament DOS sestavljen iz po enega dijaka iz vsake šole in ne dveh. Potrebne spremembe so bile sprejete soglasno.  
Za predstavnika dijakov v Svetu zavoda ŠGV je bil predlagan Matej Kompara in bil tudi soglasno potrjen.   
Domen Medvešček je bil predlagan za predstavnika DS v Parlamentu DOS. Predlog je bil soglasno sprejet.  
SKLEP: Matej Kompara je bil soglasno potrjen za predstavnika dijakov v Svetu zavoda, Domen Medvešček pa v Dijaški organizaciji Slovenije.

**Točka 3: Uporaba telovadnice med odmori**Tudi v letošnjem šolskem letu bo med odmori dijakom omogočena uporaba telovadnice. Predsednik je na kratko povzel pravila uporabe, ki se jih je potrebno držati. Izpostavljeno je bilo, da uporaba telovadnice ob torkih zaradi pouka športne vzgoje ne bo mogoča.   
S strani prof. Sušnika je bil podan predlog, da bi žoge, namesto v kabinetu, hranila 2 dijaka pri sebi, saj so bile v lanskem šolskem letu težave s pospravljanjem žog nazaj v kabinet. Mentorica DS je izpostavila odgovornost dežurnih dijakov v telovadnici, da se žoge pospravi nazaj ter dolžnost ostalih, da telovadnico zapustijo pravočasno. Čas za rekreacijo je do 10.35. Izražena je bila tudi skrb, da žoge v primeru, da ne bi bile v kabinetu, ne bi bile dostopne vsem.  
SKLEP: Predstavniki poročajte o tej točki v razredu in predstavite pravila uporabe telovadnice med odmori.

**Točka 4: Inventar v telovadnici – nakup žog**Predsednik je izrazil pobudo za nakup kakovostnejših žog za izvedbo medrazrednih turnirjev, stroške bo krila DS. *V ta namen je bil ustanovljen in soglasno potrjen Odbor za nakup žog, ki ga bo vodil Aljaž Bolko iz 4.b.*   
SKLEP: Predstavniki v razredih povprašajte, kakšne žoge bi kupili.

**Točka 5: Medrazredni turnirji**Predsednik je prvoletnikom predstavil potek športnih turnirjev na šoli. Tudi letos se bo izmed odbojke, košarke in nogometa izvedlo dva turnirja.  
SKLEP: Predstavniki v razredih izvedite glasovanje, v katerih dveh športih bi želeli tekmovati.

**Točka 6: Tekmovanje v pomnjenju števila pi**S strani prof. Grahorja je spet prišla pobuda, da bi 14. 3. izvedli tekmovanje v pomnjenju števila pi. Izpostavljeno je bilo, da bo potrebno najti organizatorje za tekmovanje.  
SKLEP: Predstavniki preverite zanimanje za tekmovanje.

**Točka 7: Ekološki teden na ŠGV**Neža Rijavec je ponovno podala pobudo za izpeljavo ekološkega tedna na ŠGV. Namen akcije bi bil predvsem ozaveščanje o škodljivosti plastike in zmanjšanje porabe plastičnih lončkov. To bi dosegli s spodbujanjem večkratne uporabe lončkov ali celo z »dnevom brez lončkov«. Izražena je bila želja, da se takšne projekte izvede večkrat na leto. Idejo, da bi plastične lončke nadomestili z kovinskimi, je kolegij vodstva šole že obravnaval. Ugotovili so, da je teh lončkov verjetno premalo, njihova uporaba pa je ekološko vprašljiva z vidika porabe vode in uporabe čistil.

SKLEP:S 23 glasovi ZA in 1 glasom PROTI je bil ustanovljen Odbor za ekološke projekte, ki ga bo vodila Neža Rijavec. Predstavniki poročajte o tej točki v razredu.

**Točka 8: Razno**Flora Hodak je predstavila idejo za umetniški klub. V klubi bi se srečevali dijaki z različnimi umetniškimi talenti, z željo po razvijanju sovjih talentov v prijetnem okolju. Klub bi pripravil tudi nastope, letos je načrtovan en glasbeni nastop.  
Uredništvo Isker dijake prosi, da si zapisujejo smešne in nenavadne izjave profesorjev za natis v letošnjih Iskrah.  
S strani 3.c je prišel predlog, da bi čistilke zvečer odprle okna za nekaj časa, da se šola prezrači. Protiargumenti so bili, da bi čistilke za takšno nalogo porabile veliko časa ter da se razred lahko prezrači zjutraj.  
Maturanti pozivajo dijake, da začnejo zbirati star papir. Nadaljnje informacije sledijo.  
Predlagano je bilo, da bi se spletno fotogalerijo posodablja pogosteje.  
Predsednik je povedal, da je ob tabli dijaške skupnosti v spodnji avli tudi škatla, kjer lahko vsi dijaki podajo svoje predloge.  
 V tem tednu bo dramski krožek zbiral prijave. Zainteresirani dijaki so povabljeni, da se podpišejo pod plakat, ki bo obešen enkrat v tem tednu.  
SKLEP: Predstavniki poročajte o tej točki v razredu.

|  |  |  |
| --- | --- | --- |
| Meta Mrevlje,  tajnica DS | Matej Kompara,  predsednik DS | Petra Rep,  mentorica DS |